Occupy Wall Street

Occupy Wall Street (suom. Vallatkaa Wall Street) on protestiliike, joka syntyi 17. syyskuuta 2011 Wall Streetillä New Yorkissa Yhdysvalloissa. Osallistujat kertoivat vastustavansa talouden valtaa ihmisiin. Heidän mukaansa maan talousvaikeudet johtuvat epäonnistuneesta talouspolitiikasta sekä hallinnon ja talouden läheisistä kytköksistä. Liikkeen syyskuun lopussa 2011 antama julistus käsittää kuitenkin monia muitakin kuin taloudellisia teemoja. Liike protestoi esimerkiksi työpaikoilla tapahtuvaa ikään, ihonväriin, sukupuoleen, sukupuoli-identiteettiin ja seksuaaliseen suuntautumiseen perustuvan syrjintää vastaan. Tämän lisäksi julistukseessa tuomitaan esimerkiksi yritykset, jotka ovat tehneet työntekijöilleen mahdottomaksi työehtojen neuvottelun ja käyttäneet työpaikkojen ulkoistamista sekä työntekijöiden palkan laskemiseen että terveydenhuollon heikentämiseen. 

Mielenosoitukset hiipuivat vuoteen 2012 mennessä, mutta liikkeen synnyn yksivuotispäivänä 17. syyskuuta 2012 mielenosoittajia kokoontui jälleen New Yorkin Manhattanille. Liike on edelleen aktiivinen ja oli esimerkiksi järjestämässä ulosmarssia Yhdysvaltain presidentinvaalien 2016 demokraattien presidenttiehdokkaan julkistustilaisuudesta.

Mielenosoittajien poliittiset kannat
Fox Newsin Douglas Schoenin teettämän tutkimuksen mukaan vajaan 200 haastatellun mielenosoittajan joukosta 52 % on aiemmin osallistunut poliittiseen liikkeeseen ja 31 % kannattaa väkivaltaa asiansa ajamiseksi. Tästä huolimatta protestiliike on julistautunut rauhanomaiseksi. Myös mielenosoittajien tulotaso oli melko korkea; kolmasosa tienasi yli 100 000 dollaria vuodessa. Työttömiä oli vain 15 %. Mielenosoittajia yhdisti voimakas vasemmistolaisuus, antikapitalismi, vaatimus voimakkaasta sääntelystä ja jyrkästä tulontasauksesta sekä protektionismin kannattaminen. 49 prosentin mielestä pankkien pelastuspaketit olivat tarpeen, 51 prosentin mielestä eivät.Polling the Occupy Wall Street Crowd: In interviews, protesters show that they are leftists out of step with most American voters. Yet Democrats are embracing them anyway. By Douglas Schoen, Wall Street Journal, 18.10. 2011 Mielenosoittajien joukossa on kuitenkin ollut myös Tea Party -aktivisteja, libertaristeja ja vapaan internetin kannattajia.Occupy Wall Street: Beyond the Caricatures, Reason, 7.10.2011 

Monet ammattiliitot ovat tukeneet mielenosoituksia. Suurimpaan mielenosoitukseen osallistui ainakin 15 ammattiliittoa.Occupy Wall Street Protests: Police Make Numerous Arrests, ABC News, 5.10.2011

Liikettä ja sen tukijoita ja perustajaa, Adbustersin päätoimittaja Kalle Lasnia, on arvosteltu antisemitismistä.

 Valtioiden reaktioita 
 Britannian entinen pääministeri Gordon Brown sanoi mielenosoittajien vaativan oikeudenmukaisuutta ja puhui paremman talousjärjestelmän rakentamisesta.Ex-British Chief Brown Says Wall Street Protests Seek Fairness, David Lynch, Reuters, 21.10.2011; viitattu 23.10.2011
 Iranin korkein johtaja Ali Khamenei sanoi mielenosoitusten johtuvan siitä, että "mätä ydin on paljastunut amerikkalaisille". Wall Street protests draw political remarks from Iran leader; more US actions planned, Associated Press via Washington Post, 12.10.2011
 Kiinan valtion uutistoimisto Xinhuan mukaan mielenosoittajat ovat paljastaneet Yhdysvaltojen talousjärjestelmän perustavat ongelmat. Xinhua sanoi, että koska Yhdysvallat vaatii muilta hallituksilta muutoksia mielenosoitusten edessä, sen on nyt tehtävä sama itse.
 Kreikan pääministeri George Papandreou tuki mielenosoituksia sanoen: "Taistelemme globaalin talousjärjestelmän muuttamiseksi aivan kuten monet Wall Streetiä vastustavat kansalaiset oikeutetusti protestoivat järjestelmän epätasa-arvoa ja epäoikeudenmukaisuutta vastaan".Greek PM supports US protests, urges pragmatism at home , Agence France-Presse via MSN.com, 12.10.2011, Viitattu12.10.2011
 Neuvostoliiton entinen presidentti Mihail Gorbatšov vertasi mielenosoitusta perestroikaan ja Neuvostoliiton romahdukseen ja sanoi protesteja oikeutetuiksi. Hänen mukaansa amerikkalaisten pitää korjata omat asiansa ennen kuin puuttuvat muiden maiden asioihin."Gorbachev calls Wall Street protests just; Flaherty say they have a point", Colin Perkel. Winnipeg Free Press. 13 2011. Viitattu 13.10.2011
 Pohjois-Korean uutistoimisto kertoi mielenosoittajien "protestoivan pääoman harjoittamaa riistoa ja sortoa, vavisuttaen koko yhteiskuntaa."
 Vatikaanin korkea-arvoinen virkailija, kardinaali Peter Turkson puolusti mielenosoittajiaVatican official defends Occupy Wall Street, Paddy Agnew, The Irish Times, 25.10.2011; Viitattu 24.10.2011, ja Vatikaanin tuore julkaisu Towards Reforming the International Financial and Monetary Systems in the Context of Global Public Authority oli samoilla linjoilla mielenosoittajien kanssa.Vatican meets OWS: 'The economy needs ethics', Cathy Lynn Grossman, USA Today, 24.10.2011; Viitattu 24.10.2011Vatican sides with ‘Occupy’ protesters in call for crackdown on financial markets, Phillip Pullella, National Post, 24.10.2011; Viitattu 24.10.2011
Venezuelan presidentti Hugo Chávez tuomitsi mielenosoittajien "kammottavan sorron" ja tuki liikettä.

Arvostelua
Sijoitusyhtiöjohtaja John Paulson arvosteli mielenosoituksia huomauttaen, että "1 % New Yorkin asukkaista maksaa yli 40 % tuloveroista tuottaen suuria etuuksia kaikille kaupungissa ja valtiossa."

Joukko bloggareita perusti liikkeen "We Are the 99%" -iskulausetta mukaillen verkkosivun "We Are the 53%" viitaten niihin 53 %:iin yhdysvaltalaisista, jotka maksavat liittovaltion verot. Shaila Dewan – "99 Percenters and 53 Percenters Face Off" – The New York Times – Business Day – Economix – 11.10.2011. Viitattu15.10.2011.

Toimittaja John Stosselin mukaan ne mielenosoittajat ovat oikeassa, jotka vastustavat veronmaksajien pelastuspaketteja yrityksille, mutta Stossel korostaa, että kapitalismissa pelastuspaketteja ei olisi. Hänen mukaansa tällaisesta valtion harjoittamasta yritysten tukemisesta johtuva osa tuloerosta on väärin mutta vapaudesta johtuva osa kuten Steve Jobsin rikkaus ei. Stosselin mukaan ihmiset ovat taantumasta huolimatta rikkaampia kuin vuonna 1993 ja useimpien elintaso on korkeampi kuin aiemmin kuninkailla tai edes vuoden 1970 keskiluokalla. Occupy Wall Street Is Half Right, John Stossel, The Reason, 20.10.2011

Cato-instituutin tutkija Tom Palmerin mukaan yhdysvaltalaisten pitäisi protestoida valtionhallintoa eikä Wall Streetiä vastaan, koska kriisin, työttömyyden ja stagnaation tuottivat Yhdysvaltain keskuspankki, asuntohallitus ja puolivaltiolliset luottolaitokset kuten Fannie Mae ja Freddie Mac, jotka tukivat löysää rahaa ja korkeariskistä asuntolainaamista. 

Poliisikustannukset
Mielenosoituksen aiheuttamat ylityökustannukset olivat 7.10.2011 mennessä 1,9 miljoonaa"Kelly: NYPD Presence At Wall Street Protests Costly"  . NY1.com. 7.10.2011. ja 12.10. jo 3,2 miljoonaa dollaria.Overtime, Solidarity and Complaints in Wall St. Protests. New York Times. 13.10.2011.

Noin 700 mielenosoittajaa pidätettiin 1. lokakuuta 2011 heidän tukittuaan Brooklyn Bridgen ajokaistat liikenteeltä. Kesäkuussa 2012 liittovaltion tuomioistuin totesi pidätysten olleen laittomia. Tuomioistuimen mukaan vain hyvin harva mielenosoittajista pystyi kuulemaan poliisin poistumiskäskyä, minkä lisäksi poliisi antoi toiminnallaan ymmärtää että sillan yli saisi kulkea.http://cityroom.blogs.nytimes.com/2012/06/08/judge-rules-against-police-in-brooklyn-bridge-arrests/

Lähteet

 Kirjallisuutta 


Aiheesta muualla
 Here is what Occupy Wall Street is about and the data behind the movement! Reddit.com.

Luokka:New Yorkin historia
Luokka:Vuoden 2011 mielenosoitukset ja levottomuudet
Luokka:Mielenosoitukset ja levottomuudet Yhdysvalloissa